CELEX: 32011R0316
Language: hu
Date: 2011-03-30 00:00:00
Title: A Bizottság 316/2011/EU rendelete ( 2011. március 30. ) egyes áruk Kombinált Nómenklatúra szerinti besorolásáról

1.4.2011   
            
            
               HU
            
            
               Az Európai Unió Hivatalos Lapja
            
            
               L 86/61
            
         A BIZOTTSÁG 316/2011/EU RENDELETE
   (2011. március 30.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás a 2913/92/EGK rendelet 12. cikke (6) bekezdésének alkalmazásában három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 30-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egy használt, személyek és áru szállítására alkalmas „pick-up”típusú jármű, bővíthető raktérrel (ún. többcélú jármű), 3 200 cm3 hengerűrtartalmú dízelmotorral, automata váltóval, négykerékhajtással (4 × 4) és 320 cm tengelytávval.
                  A jármű az alábbiakból áll:
                  
                              —
                           
                           
                              egy négyajtós utastér két sor üléssel, a vezetőt is beleértve öt személy számára. Az utastér luxuskivitelű, elektromosan állítható bőrülésekkel, a vezető ülése mögött hárompontos biztonsági övekkel, elektromos ablakemelővel és klímaberendezéssel. A jármű rádióval, rádiónavigációs rendszerrel és CD/DVD-lejátszóval felszerelt.
                           
                        
                              —
                           
                           
                              egy 156 cm belső hosszúságú nyitott raktér. A raktér oldalfalai és ajtaja 50 cm magasak. Az oldalfalakat a rakomány rögzítésére rögzítőszemekkel látták el. A raktér hátsó ajtaját kinyitva és egy korlát alakú elemmel felszerelve a raktér hossza 206 cm-re növelhető.
                           
                        
               
                  8703 33 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8703, a 8703 33 és a 8703 33 90 KN-kód szövege határozza meg.
                  Tekintve, hogy a gépjármű objektív jellemzőinek összessége és általános megjelenése alapján a jármű rendeltetésszerű használata alapvetően a személyszállítás, így áruszállító járműként nem sorolható a 8704 vtsz. alá. Az áruszállításra szolgáló felület padlózata maximális belső hosszúságának meghatározása során a rakfelületet az oldalfalak és a hátsó ajtó határolják be, ha ez utóbbi zárva van. (Lásd még a 8703 vtsz.-hoz tartozó HR-magyarázatot, valamint a 8703 vtsz.-hoz tartozó KN-magyarázatot).
                  A járművet ezért a 8703 33 90 KN-kód alá, elsősorban személyszállításra tervezett használt gépjárműként kell besorolni.